ai4bharat/Pralekha huggingface dataset:
युवा व्यवहार आणि क्रीडा मंत्रालय
आंतरराष्ट्रीय युवा आणि शाश्वतता महोत्सव 2023 पुण्यात सुरू
सिम्बायोसिस इंटरनॅशनलने आयोजित केलेला दोन दिवसीय आंतरराष्ट्रीय युवा आणि शाश्वतता महोत्सव 2023 आज पुण्यात सुरू झाला. पुण्यात 10 आणि 11 मार्च रोजी नियोजित आगामी Y20 सल्लामसलत बैठकीची पूर्वतयारी म्हणून सिम्बायोसिस सेंटर फॉर वेस्ट रिसोर्स मॅनेजमेंट आणि एक्सप्लोरइट द्वारे संयुक्तपणे आयोजित, या महोत्सवाचे उद्दिष्ट, तरुणांना शाश्वतता आणि पर्यावरणावर चर्चा करण्यासाठी आणि शिक्षित करण्यासाठी एकत्र आणणे हेच आहे. महोत्सवाचे उद्घाटन "वॉटर मॅन ऑफ इंडिया" डॉ. राजेंद्र सिंह आणि मुंबई आयकर विभागाचे अतिरिक्त आयुक्त डॉ. उज्ज्वल चौहान यांच्या हस्ते झाले. या महोत्सवाच्या सह-यजमानांमध्ये सिम्बायोसिस इन्स्टिट्यूट ऑफ मॅनेजमेंट स्टडीज, पुणे, सिम्बायोसिस सेंटर फॉर क्लायमेट चेंज अँड सस्टेनेबिलिटी, सिम्बायोसिस सेंटर फॉर आउटरीच प्रोग्राम अँड एक्स्टेंशन, एपीसीसीआय आणि क्लायमेट रिॲलिटी प्रोजेक्ट यांचा समावेश आहे.
सन्माननीय अतिथी डॉ. उज्ज्वल चौहान यांनी जळगावातील अनेक गावांमधील पाणीटंचाई आणि संवर्धनाचा त्यांचा प्रेरणादायी प्रवास शब्दरुपात मांडला. एका शेतकऱ्याच्या मृत्यूच्या बातमीने प्रेरित होऊन हे कार्य सुरू केल्याचे त्यांनी सांगितले. 40,000 हून अधिक शेतकर्यांना फायदा मिळवून देणाऱ्या तसेच 70 हून अधिक गावांना दुष्काळमुक्त करण्यासाठी 500 कोटी लिटर क्षमतेचे जलसाठे यशस्वीपणे बांधण्याच्या त्यांच्या सफल कामगिरीचा प्रवास त्यांनी वर्णित केला.
आपल्या प्रमुख भाषणात प्रमुख पाहुणे डॉ. राजेंद्र सिंह यांनी त्यांचे बालपणीचे अनुभव आणि निसर्गावर आधारित शिक्षणाबाबत सांगितले. तरुणांना पर्यावरणाची जबाबदारी घेण्या उचलण्यासाठी त्यांनी प्रेरित केले. मुख्य प्रवाहातील शिक्षण पद्धतींपेक्षा निसर्गाकडून मिळणारे वास्तविक शिक्षण हे शिकण्यासाठीचे अनेक मार्ग खुले करते यावर त्यांनी भर दिला.
भारत आणि दक्षिण आशियातील क्लायमेट रिॲलिटी प्रोजेक्टचे प्रमुख आदित्य पुंडीर उद्घाटन सत्राला उपस्थित होते. सिम्बायोसिस इंटरनॅशनल चे कुलसचिव डॉ. एम.एस. शेजूळ यांनी या कार्यक्रमात स्वागतपर भाषण केले तसेच पाहुण्यांचा सत्कार केला. सिम्बायोसिस सेंटर फॉर वेस्ट रिसोर्स मॅनेजमेंटचे संचालक डॉ. माणिकप्रभू धानोरकर आणि एक्स्प्लोरायटीचे मुख्य कार्यकारी अधिकारी शिवम सिंग हे देखील या वेळी उपस्थित होते.
पंतप्रधान कार्यालय
निवडणुकीतील विजयाबद्दल पंतप्रधानांनी उझबेकिस्तानचे राष्ट्राध्यक्ष शवकत मिर्जियोयेव यांचे केले अभिनंदन
नवी दिल्ली, 25 ऑक्टोबर 2021
पंतप्रधान नरेंद्र मोदी यांनी निवडणुकीतील विजयाबद्दल राष्ट्राध्यक्ष शवकत मिर्झीयोयेव यांचे अभिनंदन केले आहे.
एका ट्विटमध्ये पंतप्रधान म्हणाले;
"निवडणुकीतील विजयाबद्दल राष्ट्राध्यक्ष शवकत मिर्झीयोयेव यांचे मनःपूर्वक अभिनंदन. मला विश्वास आहे की, भारत-उझबेकिस्तान धोरणात्मक भागीदारी तुमच्या दुसऱ्या कार्यकाळात बळकट होत राहील. तुम्हाला आणि मैत्रीपूर्ण संबंध असलेल्या उझबेकिस्तानच्या नागरिकांना माझ्या शुभेच्छा."
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
रिअर अॅडमिरल अजय डी थिओफिलस यांनी फ्लॅग ऑफिसर कमांडिंग गोवा एरिया म्हणून पदभार स्वीकारला
पणजी, 1 ऑगस्ट 2023
रिअर अॅडमिरल अजय डी थिओफिलस यांनी आयएनएस हंसा, गोवा येथे आयोजित सेरेमोनियल परेडमध्ये फ्लॅग ऑफिसर कमांडिंग गोवा एरिया  म्हणून पदभार स्वीकारला. यापूर्वी त्यांनी भारतीय नौदल अकादमीचे उप कमांडंट म्हणून काम पाहिले आहे.
01 जुलै 1991 रोजी भारतीय नौदलाच्या कार्यकारी शाखेत नियुक्त झालेले, रिअर अॅडमिरल अजय डी थिओफिलस यांची जून 1992 मध्ये पायलट अभ्यासक्रमासाठी निवड झाली आणि अभ्यासक्रम पूर्ण झाल्यानंतर ते नौदल विमानवाहूच्या लढाऊ प्रवाहात सामील झाले.
त्यांनी किरण, HPT-32, मिग-21, सी हॅरियर आणि मिग-29K विमानांचे सारथ्य केले आहे आणि त्यांना 3,000 तासांपेक्षा जास्त उड्डाणाचा अनुभव आहे. आयएनएस विक्रमादित्यवर MiG-29K उतरवणारे ते पहिले भारतीय पायलट होते. त्यांनी 2001 मध्ये फ्लाइंग इन्स्ट्रक्टर्स अभ्यासक्रम पूर्ण केला असून ते सी हॅरियर आणि मिग-29K विमानांचे प्रशिक्षक आहेत.
MiG-29K प्रकल्पाचे प्रमुख म्हणून रिअर अॅडमिरल थिओफिलस यांची निवड करण्यात आली आणि रशियामध्ये प्रशिक्षण पूर्ण केल्यानंतर त्यांनी स्क्वाड्रनचे नेतृत्व केले आणि नंतर आयएनएस विक्रमादित्य या विमानवाहू युद्धनौकासोबत संयुक्तरित्या स्क्वाड्रनचे नेतृत्व केले. त्यांनी आयएनएस विक्रमादित्यचे कॅप्टन  म्हणूनही काम केले आहे. त्यांच्या कमांडच्या कार्यकाळात आयएनएस त्रिंकट, तलवार आणि तर्कश यांचा समावेश आहे.
PIB Panaji/S.Thakur/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 71
पर्यटन मंत्रालय
देशांतर्गत आणि आंतरराष्ट्रीय पातळीवरील पर्यटनाला प्रोत्साहन देण्यासाठी माहिती तंत्रज्ञानाचा सक्रियतेने वापर व्हायला हवा : लोकसभा सभापती
नवी दिल्ली, 27 सप्टेंबर 2021
‘जागतिक पर्यटन दिन 2021’निमित्त, केंद्र सरकारच्या पर्यटन मंत्रालयाने आयोजित केलेल्या “सर्वसमावेशी विकासासाठी पर्यटन” या विषयावरील कार्यक्रमात लोकसभा सभापती ओम बिर्ला यांनी बीजभाषण केले. केंद्रीय पर्यटन, संस्कृती आणि ईशान्य प्रदेश विकास मंत्री जी.किशन रेड्डी आणि केंद्रीय पर्यटन राज्यमंत्री श्रीपाद नाईक हे देखील या कार्यक्रमाला उपस्थित होते, तर जागतिक पर्यटन संघटनेचे महासचिव झुराब पोलोलिकशविली यांचा व्हिडिओ संदेश याप्रसंगी उपस्थितांसाठी प्रसारित करण्यात आला.
केंद्रीय पर्यटन सचिव अरविंद सिंग, केंद्रीय पर्यटन महासंचालक कमल वर्धन राव,संयुक्त राष्ट्रांच्या पर्यावरणविषयक कार्यक्रमाचे प्रमुख अतुल बागई यांच्यासह केंद्रीय पर्यटन मंत्रालयाचे अधिकारी तसेच प्रवासी आणि आदरातिथ्य उद्योगाचे प्रतिनिधी या कार्यक्रमाला उपस्थित होते. उपस्थितांना संबोधित करताना सभापती बिर्ला म्हणाले की कोविड-पश्चात काळात भारतातील पर्यटन क्षेत्र वेगाने पुन्हा कार्यरत झाले आहे. ते पुढे म्हणाले की,वचनबद्धता आणि एकत्रित प्रयत्नांतून निश्चितपणे भारत हा जगातील सर्वोत्तम पर्यटन स्थळ म्हणून उदयाला येईल.
आपण ज्या प्रकारे एकत्रित प्रयत्नांतून कोविड-19 च्या आपत्तीशी लढा दिला त्याच प्रकारे आपले एकत्रित बळ आणि समन्वयीत प्रयत्न आपल्या अर्थव्यवस्थेला एका नव्या उंचीवर घेऊन जातील, असे ते म्हणाले. अर्थव्यवस्था आणि रोजगार निर्माणासाठी पर्यटन ही एक प्रेरक शक्ती आहे. म्हणून, या क्षेत्राच्या भविष्यातील विकासासाठी विशेष लक्ष देणे आवश्यक आहे असे त्यांनी पुढे सांगितले. भारतातील, पर्यटन क्षेत्राच्या अफाट क्षमतेबद्दल बोलताना सभापती बिर्ला म्हणाले की आपला समृध्द वारसा आणि वैविध्यपूर्ण भौगोलिक प्रदेश जगभरातील पर्यटकांना आकर्षित करत असतात. त्यांनी पर्यावरणीय, अध्यात्मिक, शैक्षणिक आणि आरोग्य पर्यटन क्षेत्राच्या विकासासाठी भारतात प्रचंड प्रमाणात क्षमता आहे असे त्यांनी सांगितले.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
संरक्षण मंत्रालय
हिमाचल प्रदेश आणि उत्तराखंडमधील ताबा रेषेजवळील भागांच्या सुरक्षा स्थितीचा लष्करप्रमुखांनी घेतला आढावा
लष्करप्रमुख जनरल मनोज पांडे सध्या हिमाचल प्रदेश आणि उत्तराखंड राज्यांमधील ताबा रेषेजवळील भागांच्या तीन दिवसांच्या दौऱ्यावर असून त्यांनी भारतीय लष्करप्रमुखपदाची सूत्रे हाती घेतल्यानंतर, या क्षेत्राला दिलेली ही पहिलीच भेट आहे. उत्तर भारत क्षेत्राचे आर्मी कमांडर, सेंट्रल कमांड आणि जनरल ऑफीसर कमांडिंग यावेळी लष्करप्रमुखांसोबत होते.
सीमेवरील चौक्यांच्या दौऱ्यादरम्यान लष्करप्रमुखांना स्थानिक कमांडर्सकडून सीमेवरील सद्य परिस्थितीबद्दल माहिती दिली जात आहे. सीमावर्ती क्षेत्रातील कार्यान्वयन सज्जतेचे प्रत्यक्ष मूल्यांकन करत, लष्करप्रमुख पर्वतारोहण कौशल्ये आणि लांब पल्ल्याची गस्त यासह, तैनात तुकड्यांच्या अती उंचीवरील कार्यान्वयन क्षमतेची पाहणी करणार आहेत. लष्करप्रमुख सध्या सुरु असलेल्या असलेल्या पायाभूत सुविधा आणि विकास कामांचा आणि त्यानंतर सीमावर्ती भागातील लष्कर-नागरिक संबंधांचाही आढावा घेत आहेत.
आपल्या दौऱ्यात कमांडर्सशी संवाद साधताना लष्करप्रमुखांनी सीमेवर दक्षता आणि सतर्कतेच्या गरजेवर भर दिला. बचावात्मक पवित्रा आणि तैनात तुकड्यांच्या कार्यान्वयन सज्जतेत जलद सुधारणा झाल्याबद्दल त्यांनी समाधान व्यक्त केले. देखरेखीमध्ये आधुनिक तंत्रज्ञान आत्मसात केल्याबद्दल त्यांनी प्रशंसा केली.
लष्कर प्रमुखांनी सीमेवरील चौक्यांवर तैनात असलेल्या सैनिकांशी संवाद साधत , त्यांच्या उच्च मनोबलाची प्रशंसा केली आणि व्यावसायिक उत्कृष्टतेचे उच्च दर्जाचे मापदंड राखण्याचे आवाहन त्यांना केले. सीमावर्ती भागात कार्यान्वयन परिणामकारकता आणि शाश्वत विकासासाठी लष्कर, केंद्रीय सशस्त्र पोलीस दल, नागरी प्रशासन आणि पोलिस यांच्यातील उत्कृष्ट समन्वयाचीही त्यांनी प्रशंसा केली.
पोलाद मंत्रालय
पोलाद क्षेत्रातील कंपन्या देशात वैद्यकीय ऑक्सिजन पुरवठ्याला मदत करण्याचे सर्वतोपरी प्रयत्न करत आहेत;
पोलाद क्षेत्राने काल 3,474 मेट्रिक टन लिक्विड वैद्यकीय ऑक्सिजनचे उत्पादन केले;
लिक्विड वैद्यकीय ऑक्सिजनचे उत्पादन वाढवण्यासाठी आणि ते वितरीत करण्याचे सर्व प्रयत्न केले जात आहेत
नवी दिल्ली, 25 एप्रिल 2021
पोलाद मंत्रालयांतर्गत सार्वजनिक क्षेत्रातील उपक्रम आणि पोलाद क्षेत्रातील इतर खाजगी कंपन्या या संकटाच्या काळात देशाबरोबर आहेत आणि लिक्विड वैद्यकीय ऑक्सिजन उपलब्ध करुन देण्याच्या सरकारच्या प्रयत्नांना पूरक प्रयत्न करत आहेत.
पोलाद कारखान्यांची एकूण दैनंदिन ऑक्सिजन उत्पादन क्षमता 2834 मेट्रिक टन आहे. पोलाद क्षेत्रात 33 ऑक्सिजन प्रकल्प आहेत  यापैकी 29 नियमितपणे वापरले जातात. पोलाद क्षेत्रात दररोज 2,834 मेट्रिक टन उत्पादन क्षमतेच्या तुलनेत 24 एप्रिल 2021 रोजी लिक्विड वैद्यकीय ऑक्सिजनचे चे उत्पादन 3474 मेट्रिक टन नोंदले गेले. हे एलएमओ उत्पादन क्षमतेपेक्षा जास्त आहे, कारण बहुतेक कारखान्यांनी नायट्रोजन आणि आर्गॉनचे उत्पादन कमी केले आहे आणि केवळ एलएमओ उत्पादन करत आहेत. या सर्व प्रयत्नांमुळे, यापूर्वीच्या आठवड्यात 1500/1700 टन / दररोजच्या तुलनेत सार्वजनिक आणि खाजगी पोलाद प्रकल्पांमार्फत 24 एप्रिल रोजी वेगवेगळ्या राज्यात 2,894 टन ऑक्सिजन पाठविण्यात आले.
पोलाद प्रकल्पाना प्रामुख्याने स्टील तयार करण्यासाठी आणि ब्लास्ट फर्नेसेसमध्ये ऑक्सिजन संवर्धनासाठी, गॅसयुक्त ऑक्सिजनची आवश्यकता असते म्हणूनच इंटिग्रेटेड स्टील प्लांट्स मधील कॅप्टिव्ह ऑक्सिजन प्लांट्सची रचना ऑक्सिजन, नायट्रोजन आणि ऑरगॉनची प्रामुख्याने वायू उत्पादने तयार करण्यासाठी केली आहे आणि नंतर इच्छित दाबाची प्रक्रिया पूर्ण करण्यासाठी प्रेशर रिडक्शन अँड मॅनेजमेंट सिस्टम  द्वारे केली जातात. असे प्रकल्प क्षमतेपेक्षा 5-6% जास्त लिक्विड ऑक्सिजन  तयार करू शकतात, जे औद्योगिक ऑक्सिजनच्या तुलनेत अत्यंत शुद्ध उत्पादन आहे.
यादरम्यान, द्रव ऑक्सिजनचे उत्पादन वाढवण्यासाठी आणि वितरीत करण्यासाठी खाजगी किंवा सार्वजनिक क्षेत्रातील सर्व ऑक्सिजन प्रकल्प 24x7 कार्यरत आहेत. पोलाद प्रकल्प ऑक्सिजन सिलिंडर भरत आहेत आणि राज्ये / रुग्णालयाना पुरवत आहेत.
सार्वजनिक आणि खाजगी क्षेत्रातील पोलाद कंपन्या वेगवेगळ्या राज्यांना लिक्विड ऑक्सिजन पुरवण्यासाठी अथक प्रयत्न करत आहेत. सेलद्वारे लिक्विड वैद्यकीय ऑक्सिजनचे सरासरी वितरण दररोज 800 टनांपेक्षा जास्त झाले आहे. 23 एप्रिल रोजी सुमारे 1150 टन एलएमओ वितरित झाला होता आणि काल वितरीत केलेली मात्रा 960 टन होती. सेल एलएमओ पुरवठा सातत्याने वाढवत आहे. ऑगस्ट २०२० पासून भिलाई, बोकारो, रुरकेला, दुर्गापूर आणि बर्नपूर येथील सेल इंटीग्रेटेड स्टील कारखान्यांमधून कालपर्यंत पुरवठा केलेला एकूण लिक्विड मेडिकल ऑक्सिजन 39,, 647 टन झाला आहे.
मागील आर्थिक वर्षात 20-21 मध्ये आरआयएनएलने 8842 टन एलएमओ पुरवठा केला होता. 13 एप्रिलपासून आज सकाळपर्यंत 1300 टनांपेक्षा जास्त वैद्यकीय ऑक्सिजन पाठवण्यात आले आहे. गेल्या तीन दिवसांत 100 टनावरून 140 टनांपर्यंत वाढ झाली आहे. पहिली ऑक्सिजन एक्सप्रेस 22 एप्रिल रोजी आरआयएनएल विशाखापट्टणम स्टील प्लांट इथून महाराष्ट्रात कोविड रूग्णांच्या वैद्यकीय उपचारासाठी 100 टन लिक्विड मेडिकल ऑक्सिजन घेऊन निघाली होती.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
कायदा आणि न्याय मंत्रालय
संविधान दिनानिमित्त देशभरात विविध कार्यक्रम
सकाळी 11 वाजता प्रिॲम्बलचे सामूहिक वाचन
नवी दिल्ली, 25 नोव्हेंबर 2019
संविधान सभेने भारतीय राज्यघटना स्वीकारण्याच्या घटनेच्या 70व्या वर्षानिमित्त देशभरात वर्षभर विविध कार्यक्रम साजरे करण्यात येणार आहेत. त्याचा प्रारंभ उद्या संविधान दिवसानिमित्त होणार आहे.
26 नोव्हेंबर हा दिवस दरवर्षी संविधान दिवस साजरा करण्यात येतो. संविधान दिवसानिमित्त उद्या सकाळी 11 वाजता दरवर्षीप्रमाणे सामूहिक प्रिॲम्बल  वाचन केले जाणार आहे. या निमित्ताने देशभरात विविध चर्चा, परिसंवादांचे आयोजनही करण्यात आले आहेत.
संसदेच्या मध्यवर्ती सभागृहात उद्या विशेष कार्यक्रमाचे आयोजन करण्यात आले असून, राष्ट्रपती, उपराष्ट्रपती, पंतप्रधान, लोकसभा अध्यक्ष आणि संसदेचे सदस्य या कार्यक्रमात सहभागी होतील.
पंतप्रधान नरेंद्र मोदी यांनीही 24 नोव्हेंबर 2019 ला ‘मन की बात’ या कार्यक्रमात संविधान दिवसाचा उल्लेख केला होता.
G.Chippalkatti/S.Kakade/D.Rane
(Visitor Counter : 140
महिला आणि बालविकास मंत्रालय
सक्षम अंगणवाडी अभियान आणि पोशन 2.0 अंतर्गत, केंद्रीय महिला आणि बालविकास मंत्री स्मृती झुबिन इराणी यांनी “पोषण भी, पढाई भी” या शिशु संगोपन आणि शिक्षण या कार्यक्रमाचा केला प्रारंभ
नवी दिल्ली, 12 मे 2023
शिशु संगोपन आणि शिक्षण  बळकट करण्यासाठी आयोजित केलेल्या राष्ट्रीय कार्यक्रमादरम्यान, केंद्रीय महिला आणि बाल विकास मंत्री स्मृती झुबिन इराणी यांनी 10 मे 2023 रोजी विज्ञान भवन येथे “पोषण भी, पढाई भी” म्हणजे “पोषणासोबत शिक्षण '' या कार्यक्रमाचा प्रारंभ केला. यावेळी केंद्रीय महिला आणि बाल विकास राज्यमंत्री मुंजपारा महेंद्रभाई, महिला आणि बाल विकास मंत्रालयाचे सचिव इंदिवर पांडे, आणि मंत्रालयाच्या शिशु संगोपन आणि शिक्षण कृती दलाचे अध्यक्ष संजय कौल उपस्थित होते.
या कार्यक्रमात केंद्रीय मंत्री स्मृती झुबिन इराणी यांनी, 800 हून अधिक राज्य प्रतिनिधी,एकात्मिक बाल विकास सेवेतील पदाधिकारी, बालविकास प्रकल्प अधिकारी , पर्यवेक्षक आणि अंगणवाडी सेविकांच्या उपस्थितीत मुख्य भाषण केले. राष्ट्रीय शैक्षणिक धोरण 2020 अंतर्गत निश्चित करण्यात आलेल्या प्रमुख विकास क्षेत्रांमध्ये उदा., शारीरिक/गतीप्रेरक, आकलनविषयक सामाजिक-भावनिक-नैतिक, सांस्कृतिक/कलात्मक कौशल्ये निर्माण करण्यावर आणि राष्ट्रीय शिक्षण धोरण 2020 तसेच महिला आणि बाल विकास मंत्रालयाने स्थापन केलेल्या शिशु संगोपन आणि शिक्षण कृती दलाच्या शिफारशींच्या अनुषंगाने‘पोषण भी पढाई भी’ अंतर्गत संवाद आणि प्रारंभिक भाषा, साक्षरता आणि संख्या ओळख विकास यावर लक्ष केंद्रित करून 6 वर्षांखालील सर्व मुलांचा सर्वांगीण विकास सुनिश्चित करण्याची सरकारची वचनबद्धता त्यांनी अधोरेखित केली. राज्य सरकारे, तज्ञ आणि सर्वात महत्वाचे म्हणजे पालक आणि समुदाय यांच्याशी संपूर्ण विचारविनिमय करून कृती दलाने शिफारसी सादर केल्याचे त्यांनी सांगितले.
नवीन अध्यापन सामग्री आणि पद्धतींबद्दल  बोलताना, शिशु संगोपन आणि शिक्षण सामग्री आणि दृकश्राव्य सामग्रीची चाचणी 10,000 समुदायांमधील 1.5 दशलक्ष पालकांसोबत 1 लाख उपक्रमांद्वारे करण्यात आल्याची माहिती केंद्रीय मंत्र्यांनी दिली. दिव्यांग मुलांसाठी शिशु संगोपन आणि शिक्षणामधील पद्धती विकसित करण्याच्या तसेच पालकांना त्यांच्या मुलांना अंगणवाडी केंद्रात पाठवण्याचा सल्ला अंगणवाडी सेविका देऊ शकतील या अनुषंगाने, शिक्षणाच्या महत्त्वावरही त्यांनी भर दिला.
खेळण्यांसाठीच्या राष्ट्रीय कृती योजनेंतर्गत अंगणवाडी केंद्रांना देण्यात आलेल्या लाकूड, कापड, माती, चिकणमाती यांसारख्या स्थानिक आणि सहज उपलब्ध असलेल्या सामग्रीसह स्वदेशी आणि स्वतः खेळणी तयार करण्याबद्दलही केंद्रीय मंत्र्यांनी पायाभूत विकासात नवीन अध्यापन सामग्री आणि पद्धतींच्या स्वरूपात खेळण्यांची भूमिका अधोरेखित करताना सांगितले.
जागतिक आरोग्य संघटनेच्या मानकांनुसार सुमारे 7 कोटी मुलांची उंची आणि वजन मोजणाऱ्या आणि त्यानंतर मार्च 2023 मध्ये पोषण पंधरवडा दरम्यान पोषण ट्रॅकर आयसीटी मंचावर माहिती अपलोड करण्यासाठीची अंगणवाडी सेविकांची तळमळ आणि वचनबद्धता अधोरेखित करत इराणी यांनी त्यांचे अभिनंदन केले.
R.Aghor/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
मंत्रिमंडळ
बेनामी संपत्ती व्यवहार प्रतिबंधक कायदा 1988 अंतर्गत अभिनिर्णय प्राधिकरणाची नियुक्ती आणि अपिलीय न्यायाधिकरणाच्या स्थापनेला केंद्रीय मंत्रिमंडळाची मंजुरी
(नवी दिल्ली, 24 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत बेनामी संपत्ती व्यवहार प्रतिबंधक कायदा 1988 अंतर्गत अभिनिर्णय प्राधिकरणाची नियुक्ती आणि अपिलीय न्यायाधिकरणाची स्थापना करण्याच्या प्रस्तावाला मंजुरी देण्यात आली.
ठळक वैशिष्ट्ये
या अंतर्गत अभिनिर्णय अधिकारी म्हणून अधिकाऱ्याची नियुक्ती केली जाईल आणि तीन अतिरिक्त पीठे तसेच अपिलीय न्यायाधिकरणाची स्थापना केली जाईल.
या प्राधिकरण आणि न्यायाधिकरणातील पदे भरण्याच्या दृष्टीने प्राप्तीकर विभाग तसेच केंद्रीय प्रत्यक्ष कर मंडळातल्या समपक्षीय अधिकाऱ्यांची नियुक्ती केली जाईल.
हे प्राधिकरण आणि न्यायाधिकरण दिल्लीत असेल. तसेच त्याची पीठे कोलकाता, मुंबई आणि चेन्नई येथे असतील. या प्रस्तावित अभिनिर्णय प्राधिकरणाच्या अध्यक्षांशी सल्लामसलत केल्यानंतर या संबंधीची आवश्यक अधिसूचना जारी केली जाईल.
लाभ
अभिनिर्णय प्राधिकरणाकडे आलेल्या प्रकरणांचा यामुळे त्वरित निपटारा होऊ शकेल. बेनामी संपत्ती व्यवहार प्रतिबंधक कायद्यांतर्गत येणाऱ्या प्रकरणांचा प्राथमिक आढावा हे प्राधिकरण घेईल. या प्रकरणांवर अपिल करण्यासाठी अपिलीय न्यायाधिकरण उपलब्ध असेल.
N.Sapre/R.Aghor/P.Kor
पंतप्रधान कार्यालय
अहमदाबाद येथील अद्ययावत सरदार वल्लभ भाई पटेल वैद्यकीय विज्ञान संस्थेचे पंतप्रधानांच्या हस्ते उद्घाटन, सरकार गरीबांच्या पाठीशी उभे असून आरोग्य सेवा सुविधा विस्तारण्यावर भर देत असल्याचे पंतप्रधानांचे प्रतिपादन
नवी दिल्ली, 17 जानेवारी 2019
पंतप्रधान नरेंद्र मोदी यांनी आज अहमदाबाद येथे सरदार वल्लभभाई पटेल वैद्यकीय विज्ञान आणि संशोधन संस्थेचे उद्घाटन केले. अहमदाबाद महानगरपालिकेने हे अत्याधुनिक अतिविशिष्ट सरकारी रुग्णालय बांधले आहे. 78 मीटर उंचीचे 1500 खाटांचे हे रुग्णालय असून यामध्ये आधुनिक सुविधा तसेच एअर ॲम्ब्युलन्सचा समावेश आहे.
पंतप्रधानांनी या रुग्णालयातील सुविधांची पाहणी केली. जागतिक दर्जाचे रुग्णालय उभारल्याबद्दल त्यांनी अहमदाबाद महानगरपालिकेच्या प्रयत्नांची प्रशंसा केली. सरदार वल्लभ भाई पटेल वैद्यकीय विज्ञान आणि संशोधन हे रुग्णालय देशातील अन्य सरकारी रुग्णालयांसाठी आदर्श ठरेल असं ते म्हणाले.
17 मजली रुग्णालयाच्या बांधकामासाठी 750 कोटी रुपये खर्च आला असून परवडणाऱ्या दरात जागतिक दर्जाच्या सेवा या ठिकाणी दिल्या जातील तसेच ते आयुष्मान भारतशी जोडलेले आहेत. यावेळी उपस्थितांना संबोधित करतांना मोदी यांनी आयुष्मान भारताच्या महत्वावर भर दिला. ते म्हणाले की, आयुष्मान भारतामुळे छोट्या शहरांमधील नवीन रुग्णालयांची गरज वाढत आहे. नवीन रुग्णालये वेगाने सुरु होत आहेत, डॉक्टर्स आणि निम वैद्यकीय कर्मचाऱ्यांची मागणी वाढत असून आरोग्य सेवा क्षेत्रात युवकांसाठी रोजगाराच्या अनेक संधी निर्माण होत आहेत.
गेल्या चार वर्षात देशात आरोग्य सेवा सुविधा आणि वैद्यकीय शिक्षणाचे विस्तारीकरण झाले असून नागरिकांच्या आरोग्यविषयक गरजा पूर्ण करण्यात यामुळे मोठी मदत होणार आहे. सरकार गरीबांच्या पाठीशी उभी असून आरोग्यसेवांचा विस्तार आणि प्रधानमंत्री जन औषधी योजनेअंतर्गत, कमी दरात जेनेरिक औषधांची उपलब्धता देण्यात येत आहे. यातून सरकारचे प्राधान्य प्रतिबिंबित होते असे पंतप्रधान म्हणाले. देशभरात सुमारे पाच हजार प्रधानमंत्री जनऔषधी केंद्र स्थापन करण्यात आली आहेत असे ते म्हणाले.
सर्वांना समान संधी देण्याप्रती सरकार वचनबद्ध असून खुल्या प्रवर्गासाठी 10 टक्के आरक्षण हे या दिशेने एक पाऊल असल्याचे पंतप्रधान म्हणाले. यासाठी शैक्षणिक संस्थांमधील जागांची संख्या 10 टक्क्यांनी वाढवण्यात येत आहे. सरकारी नोकऱ्या आणि शैक्षणिक संस्थांमध्ये खुल्या प्रवर्गातील गरीबांसाठी 10 टक्के आरक्षण देण्याच्या निर्णयाची अंमलबजावणी करणारे पहिले राज्य बनल्याबद्दल त्यांनी गुजरात सरकारची प्रशंसा केली.
नवीन वर्षातील गुजरातचा हा आपला पहिला दौरा सणाच्या काळात होत आहे. अहमदाबादच्या जनतेसाठी आरोग्यसेवा सुविधा समर्पित करण्याची याहून योग्य वेळ आणखी कोणती असेल असे त्यांनी विचारले. देशातील अतिशय कमी महानगरपालिका अशा प्रकारच्या जागतिक दर्जाच्या आरोग्यसुविधा पुरवण्यासाठी पुढे येत आहे असे ते म्हणाले. अहमदाबादचे महापौर म्हणून सरदार पटेलांच्या भूमिकेची त्यांनी प्रशंसा केली. सरदार पटेल यांनी आरोग्य, स्वच्छता मोहीमेद्वारे देशासमोर उदाहरण घालून दिले असे पंतप्रधान म्हणाले.
आपल्या भाषणाचा समारोप करतांना सर्वांसाठी समान संधी आणि विकासाप्रती आपल्या कटिबद्धतेचा पुनरुच्चार करताना ‘सबका साथ, सबका विकास’ हा नवीन भारतासाठी पुढे जाण्याचा मार्ग आहे अशी टिप्पणी त्यांनी केली.
B.Gokhale/S.Kane/P.Malandkar
(Visitor Counter : 57
रेल्वे मंत्रालय
भारतीय रेल्वेत 100 व्या 12000 अश्वशक्तीच्या वॅग 12 बी रेल्वे इंजिनाचा समावेश
भारतीय रेल्वेच्या ताफ्यात 100 वे 12000 एचपी डब्ल्यूएजी 12 बी रेल्वे इंजिन समाविष्ट करण्यात आले असून भारतीय रेल्वेसाठी हा एक अभिमानाचा क्षण आहे. ही देशातील सर्वात शक्तिशाली ‘मेड-इन-इंडिया’ इलेक्ट्रिक इंजिन्स आहेत. या इंजिनाचे नाव डब्ल्यूएजी 12 बी असे आहे जे 60100 क्रमांकाचे आहे. हे इंजिन मधेपुरा इलेक्ट्रिक लोकोमोटिव्ह प्रायव्हेट लिमिटेडने  तयार केले आहे.
ही रेल्वे इंजिन्स आयजीबीटी शैलीवर आधारित 3 फेज ड्राइव्ह आणि 12000 अश्वशक्ती इलेक्ट्रिक इंजिन दर्जाची आहेत. ही उच्च अश्व शक्ती असलेली इंजिन्स सरासरी वेग आणि मालवाहतूक करणार्या गाड्यांची भार क्षमता सुधारून गर्दी असलेल्या रेल्वेमार्गावरील ताण हलका करण्यास मदत करतील .
'मेक इन इंडिया’ उपक्रमांतर्गत तयार करण्यात आलेली ही उत्कृष्ट इलेक्ट्रिक रेल्वे इंजिन्स देशातील मालवाहतूक चळवळीत क्रांती घडविण्यात महत्त्वपूर्ण भूमिका बजावत आहेत. जलद, अधिक सुरक्षित आणि जड मालवाहतुकीच्या गाड्यांना देशभर जाण्याची परवानगी देताना भार क्षमता सुधारल्याने गर्दी असलेल्या रेल्वेमार्गावरील ताण हलका होण्यास मदत होईल. आतापर्यंत, ही ई-इंजिन्स रेल्वेच्या सर्व विभागात आहेत आणि चांगली कामगिरी करत आहेत.
कोळसा मंत्रालय
कोळसा सचिवांनी कोयला दर्पण पोर्टल सुरू केले
नवी दिल्ली, 21 जानेवारी 2022
कोळसा क्षेत्राशी संबंधित प्रमुख कार्यदर्शक निर्देशांकांची  माहिती देण्यासाठी कोळसा मंत्रालयाचे सचिव डॉ. अनिल कुमार जैन यांच्या हस्ते आज "कोयला दर्पण" या पोर्टलची सुरुवात करण्यात आली.
प्रारंभिक पायरी म्हणून, पोर्टलमध्ये पुढील प्रमुख कार्यदर्शक निर्देशांक आहेत - 1. कोळसा/लिग्नाइट उत्पादन, 2. कोळसा/लिग्नाइट उचल 3. उत्खनन आकडेवारी 4. केंद्रीय क्षेत्र योजना, 5. औष्णिक ऊर्जा प्रकल्पांमध्ये कोळशाच्या साठ्याची स्थिती, 6. पायाभूत सुविधा प्रकल्प, 7. ब्लॉक्सचे वाटप , 8. प्रमुख कोळसा खाणींवर देखरेख , 9. कोळशाची किंमत.
या कार्यक्रमात कोळसा मंत्रालय आणि सार्वजनिक क्षेत्र उपक्रमांचे वरिष्ठ अधिकारी व्हिडिओ कॉन्फरन्सिंगद्वारे उपस्थित होते. पोर्टल अधिक वापरकर्ता अनुकूल व्हावे, यासाठी अधिकाऱ्यांनी सूचना, मते मांडली.
अधिकाधिक लोकांपर्यंत उपलब्धतेसाठी हे पोर्टल कोळसा मंत्रालयाच्या संकेतस्थळावर  उपलब्ध आहे.S.Tupe/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
संरक्षण मंत्रालय
विद्यांजली कार्यक्रमांतर्गत भारतीय लष्कराचे सरकारी/सरकारी अनुदानित शाळांसोबत सहकार्य
पुणे, 6 जानेवारी 2023
सरकारी/सरकारी अनुदानित शाळांमध्ये पायाभूत सुविधा, सोई, आणि शिक्षणाचा दर्जा सुधारण्यासाठी 07 सप्टेंबर 21 रोजी सुरू करण्यात आलेल्या विद्यांजली योजनेअंतर्गत निर्धारित केलेल्या उद्दिष्टाच्या अनुषंगाने,भारतीय लष्कराच्या दक्षिण कमांडने दक्षिण भारतातील निवडक शाळांबरोबर एक व्यापक सहकार्य कार्यक्रम सुरू केला आहे.
भारताच्या स्वातंत्र्याला 75 वर्षे पूर्ण झाल्याच्या निमित्ताने ‘स्वातंत्र्याचा अमृत महोत्सव’ या उत्सवाच्याअंतर्गत, 75 सरकारी/सरकारी अनुदानित शाळांची निवड करण्यात आली, या शाळांमध्ये 06 जानेवारी 23 रोजी विविध उपक्रम राबवण्यात आले.30 आर्मी पब्लिक स्कूल्सच्या विद्यार्थी आणि प्राध्यापकांनी या शाळांमध्ये जाऊन पुस्तके, लेखन साहित्य, वाचन साहित्य यांची तरदूत केली तसेच लष्करी डॉक्टरांचे वैद्यकीय शिबिर, योगाभ्यासाचे आयोजन, शारीरिक शिक्षण वर्ग, क्रीडा स्पर्धा इत्यादी विविध उपक्रम राबवले गेले.
पुण्यात, घोरपडी गावातील कन्टोन्मेंट बोर्डाच्या माध्यमिक शाळेची विद्यांजली योजनेंतर्गत निवड करण्यात आली होती. या शाळेच्या मुख्याध्यापक आणि शिक्षकांशी समन्वय करण्यासाठी आर्मी पब्लिक स्कुल  पुणे या शाळेला नामांकित करण्यात आले होते.या शाळेत आयोजित कार्यक्रमात दक्षिण मुख्यालयाचे चीफ ऑफ स्टाफ लेफ्टनंट जनरल मनजीत कुमार उपस्थित होते.यावेळी बोलताना चीफ ऑफ स्टाफ यांनी , शाळेने मुलांना दर्जेदार शिक्षण देण्यासाठी केलेल्या कौतुकास्पद कार्याची प्रशंसा केली आणि आर्मी पब्लिक स्कुल, पुणे यांच्या सहकार्याद्वारे शिक्षणाच्या गुणवत्तेत आणखी सुधारणा होईल आणि शाळेत अतिरिक्त सोयी आणि सुविधा निर्माण करणे सुलभ होईल असा विश्वास त्यांनी व्यक्त केला.
15 जानेवारी 23 रोजी बंगळुरू येथे दक्षिण भारतात प्रथमच आयोजित करण्यात आलेल्या लष्कर दिन संचलन बद्दल जागरुकता वाढविण्यासाठी देखील या कार्यक्रमाचा उपयोग करण्यात आला.विद्यांजली योजनेचा एक भाग म्हणून 06 जानेवारी 23 रोजी आयोजित केलेली मोहीम वर्षभर सुरू राहणार आहे.आणि यामुळे निवडलेल्या शाळांचे शिक्षण, पायाभूत सुविधा आणि सुविधांच्या गुणवत्तेला चालना देण्यासाठी मदत होईल आणि देश उभारणीसाठी भारतीय लष्कराची वचनबद्धता ही मोहीम प्रदर्शित करेल.
M.Iyengar/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
अर्थ मंत्रालय
मुंबई सीमाशुल्क विभागाने सुमारे 270 किलो अंमली पदार्थ केले नष्ट
मुंबई, 30 डिसेंबर 2021
मुंबई सीमाशुल्क विभाग ने बुधवार 29 डिसेंबर 2021 रोजी 269 किलो अंमली आणि मनोवर्ती पदार्थ नष्ट केले.या अंमली पदार्थांमध्ये 191.60 किलो हेरॉईन , 65.20 किलो मेफेड्रोन, 10.02 किलो केटामाइन आणि 1.86 किलो फेनाईलप्रोपॅनोलामाइनचा समावेश आहे.
सीमाशुल्क,महसूल गुप्तचर संचालनालय , अंमली पदार्थ नियंत्रण विभाग  आणि पोलीस विभागाच्या वरिष्ठ अधिकार्यांचा समावेश असलेल्या अंमली पदार्थ विल्हेवाट समितीच्या उपस्थितीत या अंमली पदार्थाची जाळून विल्हेवाट लावण्यात आली. या अधिकाऱ्यांमध्ये अंमली पदार्थ नियंत्रण विभागाचे क्षेत्रीय संचालक, सहआयुक्त आणि उपायुक्त ,महसूल गुप्तचर विभागाचे अतिरिक्त संचालक आणि अतिरिक्त पोलीस अधीक्षक यांचा समावेश आहे.यापूर्वी हे अंमली पदार्थ महसूल गुप्तचर संचालनालयाचे मुंबई क्षेत्रीय विभागाने दोन वेगवेगळ्या प्रकरणांमध्ये जप्त केले होते.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
निती आयोग
चौथी निती आयोग-डीआरसी चर्चा मुंबईत संपन्न
(नवी दिल्ली, 1 नोव्हेंबर 2018
निती आयोग आणि चीनच्या राष्ट्रीय परिषदेचे विकास संशोधन केंद्र  दरम्यान चौथी चर्चा आज मुंबईत संपन्न झाली. डीआरसीचे अध्यक्ष ली. वई यांनी चीनी शिष्टमंडळाचे नेतृत्व केले. निती आयोगाचे उपाध्यक्ष डॉ. राजीव कुमार यांच्या नेतृत्वाखालील भारतीय शिष्टमंडळ चर्चेत सहभागी झाले. चीनचे राष्ट्राध्यक्ष शी जिनपिंग आणि पंतप्रधान नरेंद्र मोदी यांच्या जुलै 2015 मध्ये जोहान्सबर्ग येथे ब्रिक्स शिखर परिषदेत झालेल्या भेटीनंतर भारत आणि चीन दरम्यान ही दुसरी मंत्रिस्तरीय बातचित होती.
नीती आयोग-डीआरसी दरम्यान होणारी चर्चा दोन्ही देशांदरम्यान होणाऱ्या सातत्यपूर्ण वैचारिक चर्चेसाठी चांगला मंच असल्याचे डॉ. राजीव कुमार यांनी अधोरेखित केले.
N.Sapre/J.Patankar/P.Kor